
3] -a stins lumina ce m-orbea, şi marii 
ei limpezi ochi în beznele buimace 

se zbat şi Moartea-n pulbere-i preface; 

în loc de lauri! mi-au rămas stejarii. 


Ce-i bine-ntrezăresc printre fruntarii, 
dar sufăr. Nimeni nu-mi strecoară pace 
ori teamă-n gînduri. Nimeni nu mă face 
să ard, să-ngheţ, ca focul, ca ghețarii. 


Scăpat de cel? ce mîngtie şi-omoară, 
în suferință mestecînd dulceaţă, 
o dulce libertate gust și-amară; 


și multumind, spre luminoasa Faţă 
ce cîrmuiește din priviri o ţară, 
mă-ntore sătul și obosit de viaţă. 


1 Aceeași aluzie la numele Laurei. 


2 Amor. 
3 Împărăţia cerurilor. 

s-a țintuit în dor și chin Iubirea 
ani douăzeci şi unu și mă ține 
de încă zece-n lacrimi și suspine, 
de cînd madonei i s-a stins privirea. 


Am obosit şi-mi blestem rătăcirea 

ce-a stins sămînţa vrerilor de bine, 

și zilele ce mi-au rămas, puţine, 

lui Dumnezeu le-nchin și-i cînt mărirea, 


căindu-mă de vremea irosită; 
să fug ar fi trebuit de întristare, 
aflînd în pace trainică ispită. 


Părinte, ce-mi ţii duhul sub zăvoare, 
nu mă robi Gheenei urgisită, 
căci vina-mi știu şi nu-mi găsesc iertare. 

AÀ mi plîng statornic vremile trecute 

și irosite-n patimi efemere, 

fără ca-n zbor, uitîndu-mi de durere, 

să-mi dau măsura-aripii desfăcute. ! 


ò 


Tu, ce-mi cunoşti păcatele gemute, 
stăpîn etern al veșnicelor sfere, 

dă sufletului rătăcit putere 

şi miruiește-l, Doamne, cu virtute. 


De m-am zbătut în luptă și furtună, 
adu-mă-n port și viaţa destrămată 
c-o moarte mai glorioasă mi-o răzbună. 


Veghează-mi seara ce se scurge-nceată 
și-ntinde-i mîna cînd va fi s-apună, 
căci doar la Tine mi-e nădejdea toată. 


1 Să dovedesc ce pot realiza, graţie însușirilor înnăscute (aripilor), cu care eram 
înzestrat. 

ŠM ecioară blîndă, -n soare-nveşmîntată 
şi-n stele, tu, în care-arzînd fierbinte 
supremul Soare? s-a ascuns pre sine, 
iubirea-mi cere-a te rosti-n cuvinte, 
dar n-am să pot, de mila-ţi nu-mi arată 
și nu mă-nvaţă Cel născut din tine. 
ie mă rog, căci vrerilor de bine 

tu le răspunzi de-a-pururi. 

Fecioară, de te-ndururi 

de-a noastre grele suferinţi, spre mine 
și-a mele rugi cucernice te-nclină. 
Ajută-mă, stăpînă, 

deși-s ţărînă și tu-n cer regină. 


1 Închinată Fecioarei Maria, al cărei ajutor poetul îl invocă în viaţă și în moarte, 
canțona este considerată cea mai frumoasă dintre poeziile care exprimă sentimen- 
tele religioase ale poetului. Dar, după cum observa Carducci (op.cit., p. 511), ea 
nu este numai canțonă și imn, ci și elegie: „Ca laudă sau imn, ea este obiectivă 
și o proslăvește pe Fecioara Maria; ca elegie și canțonă, însă, e subiectivă și 
înfăţişează starea de suflet a poetului“. Mergînd și mai departe, De Sanctis 
afirmă că, adresîndu-se Fecioarei Maria, poetul o are în fața ochilor tot pe Laura, 
singura care îl inspiră, singura în stare să-i înteţească bătăile inimii și să-l întoarcă 
iarăși în trecutul spre care privește cu atîta melancolie: „Cantona ar vrea să fie 
un imn, şi cade în elegie; ar vrea să plutească în ceruri, şi rămîne înfiptă în 
pămînt. Şi acest lucru, pe care unii îl consideră un neajuns, este tocmai meritul 
poeziei“ (F. De Sanctis, Saggio critico sul Petrarca, Napoli, Morano, 1896). 


2 Dumnezeu. 
3 Întrupîndu-se prin Cristos în tine. 

Fecioară înţeleaptă-n ceruri una 

și cea dintii cu flacăra nestinsă 

din mîndrul șir al celor chibzuite?, 
o, morţii scut și pavăză neînvinsă 
durerilor lumești dintotdeauna 
prin tine-n cer şi-n slavă mîntuite, 
o, boare dulce patimii smintite 

ce arde-n noi flămîndă, 

Fecioară, -ntoarce-ţi blîndă 
privirile ce-au plîns cînd pironite 
palmele sfinte le-au văzut pe cruce, 
spre multa mea durere, 

ce sfat îţi cere-n cumpeni, la răscruce. 


Fecioară pură,-n tot neprihănită, 

a pruncului tău maică și copilă, 
podoabă-n cer și pe pămînt lumină, 
prin tine fiul întrupat din milă, 
fereastră-a bolţii pururi limpezită, 
s-a pogorît spre-a ne spăla de tină. 
În poala ta s-a zămislit divină 
lumina ce desfată. 

Fecioară preacurată, 

ce-n bucurie-ntorci a Evei vină, 

de mila lui Cristos mă-nvrednicește, 
tu, infinit de bună, 

ce porţi cunună care înveșnicește. 


4 Aluzie la parabola biblică a fecioarelor înțelepte, care, spre deosebire de cele 
nebune, s-au îngrijit din vreme să aibă untdelemn, pentru a ieși în întîmpinarea 
Domnului cu lămpile aprinse. 

Fecioară sfîntă și de har preaplină, 
ce-n slavă sus — de unde iertătoare 
m-asculţi — te-ai înălţat prin umilință, 
tu-ai zămislit izvorul de-ndurare 

și soarele dreptăţiis, ce-nsenină 
pădurea de păcate prin căinţă. 

Trei nume porţi: ești maică-n suferinţă, 
copilă și mireasă. 

Fecioară şi crăiasă 

a celui ce ne-a dat făgăduinţă 
durerea-n bucurie s-o prefacă, 

pe rănile-i preasfinte 

te rog fierbinte inima-mi împacă. 


Fecioară una pe pămînt, minune 

de care ceru-ndrăgostit tresaltă, 

tu singura din veci și cea dintiie, 
gînduri curate și-o simţire-naltă 
lăcaș făcură Domnului pe lume 

din poala ta rodită-n feciorie. 

Doar tu-mi poţi da belșug de bucurie, 
făcînd să-mi curme-amarul, 
Fecioară castă, harul 

ce-aştept să mă inunde din tărie. 

Cu faţa la pămînt mă rog de tine, 
ajută-mă-n strîmtoare 

și-a mea cărare-ndreapt-o către bine. 


5 Împreună cu „izvorul de îndurare“, apelative date de părinții bisericii lui Cristos. 

Fecioară clară, stea nestrămutată 

pe marea noastră pururi în furtună, 
luntrașilor preacredincioasă cîrmă, 
privește-mă sub cerul fără lună 

cum rătăcesc pe marea frămîntată 
şi-mi simt aproape ceasul de pe urmă. 
Păcatele-mi cunosc, dar nu-mi preacurmă 
nădejdile ce-n tine, 

Fecioară,-mi pun, de bine, 

ca diavolul să n-aibă-a rîde-n urmă. 
Gîndește-te că-n sfînta-ţi chinovie€ 
s-a prefăcut, de rele 

vrînd să ne spele, Domnu-n carne vie. 


Fecioară, cîte lacrimi și suspine 

și rugi și laude-am irosit zadarnic? 

spre jalea mea și propria-mi osîndă! 

De cînd pe Arno m-am născut și-amarnic 
am ostenit, tot alte ţări străine 
cutreierînd, mi-e viaţa chin și pîndă. 
Cuvântul, mersul, faţa ei cea blîndă 
mi-au fost mereu icoană. 

Fecioară, dulce mană, 

grăbește-te, căci moartea stă la pîndă. 
Ca-n zbor săgeata, anii mei trecură 
gonind printre păcate. 

Azi moartea-mi bate-n geam și nu se-ndură. 


6 În poala-ţi feciorelnică. În limbajul bisericii catolice, Fecioara Maria este ade- 
seori numită: virginitatis claustrum. 


1 De dragul Laurei. 

Fecioară, ea-i țărînă şi-n durere 

mă lasă azi ca-n lacrimi altădată. 

N-a bănuit nimic din tot ce pară 

și chin mi-a fost; dar nici altfel răsplată 
n-aş fi avută, căci orice altă vrere 
pierzanie mi-ar fi fost și ei ocară. 

Ci tu, stăpînă-n cer, zeiţă rară, 

(de pot astfel a-ţi spune)”, 

Fecioară, tu, ce-n lume 

toate le vezi, tu poţi ce-odinioară 

ea nu putea!’ nici pătrunzând în gîndu-mi. 
Adună-ţi glorie ţie 

și pace mie, lacrima uscîndu-mi. 


Fecioară, -n care-mi pun nădejdea toată, 
tu, care poţi, în ceasul de pe urmă 

nu mă lăsa primejdiei ce mă sapă. 
Privește-n mine însăși sfînta-ţi urmăll 
și pentru cel ce-a binevrut odată 
după-al său chip a ne crea, mă scapă. 
Meduza!? m-a-mpietrit şi-amară apă 

din ochi mi-a stors fierbinte. 

Fecioară, tu, cu sfinte 

și blînde lacrimi sufletu-îmi adapă, 


8 Laura, castă și virtuoasă, nu ar fi răspuns iubirii poetului nici dacă ar fi ajuns 
să i-o cunoască. 


9 Cuvîntul „zeiță“ fiind păgîn. 
10 Să pună capăt durerii mele. 
11 Urma lui Dumnezeu. 


Una dintre cele trei divinități grecești cunoscute sub numele de Gorgone; 
despre privirile ei se spunea că pietrificau muritorii. Aici ea simbolizează fru- 
musețea Laurei. 

ca plînsu-în ceasul morţii rugăciune 
să-mi fie şi căinţă, 
nu neputinţă și deșertăciune. 13 


Fecioară bună, ruptă de trufie, 

de dragul celui ce ne-a fost tulpină!4, 
ajută-mă și-ndură-te de mine; 

căci de-am iubit pe lume cu deplină 
credinţă-un pumn de pulbere!5, Marie, 
cum ar trebui să te iubesc pe tine? 
De-ai să mă-ndrepţi cu mîna ta spre bine, 
am să mă smulg din tină, 

Fecioară și regină, 

și-am să-ţi închin și lacrimi, și suspine, 
și gînd, și vers, și tot ce mă cinstește. 
Al morţii pas mi-ajută 

și renăscută vrerea-mi ocrotește. 


Se-apropie ceasul și gonind m-ajunge 
din urmă înserarea. 

Fecioară, remușcarea 

și spaima morţii inima-mi străpunge. 
Pruncului tău Cristos adevăratul 

te roagă a-mi desface 

în sfîntă pace porţilor! lăcatul. 


13 Așa cum fuseseră lacrimile vărsate de dragul Laurei. În original: come fu! 
primo non d 'insania voto, după cum a fost primul (plîns), nu lipsit de nebunie. 


14 Creatorul tău și al meu, Dumnezeu. 


15 Un trup omenesc, trupul Laurei. 
16 Porţile cerului. 


